open-index/open-wikipedia-markdown huggingface dataset:
মাহফুজুল হক চৌধুরী

**মাহফুজুল হক চৌধুরী** একজন বাংলাদেশী শিক্ষাবিদ। তিনি চট্টগ্রাম বিশ্ববিদ্যালয়ের (চবি) রাজনীতি বিজ্ঞান বিভাগের সাবেক অধ্যাপক এবং চট্টগ্রামে অবস্থিত বেসরকারি বিশ্ববিদ্যালয়, চট্টগ্রাম ইনডিপেন্ডেন্ট ইউনিভার্সিটির (সিআইইউ) প্রথম উপাচার্য।

## জন্ম
তিনি ১৯৫৩ সালে চট্টগ্রাম জেলার লোহাগাড়া উপজেলার পদুয়ায় জন্মগ্রহণ করেন।

## শিক্ষাজীবন
মাহফুজুল হক চট্টগ্রাম বিশ্ববিদ্যালয়ের রাজনীতি বিজ্ঞান বিভাগ থেকে ১৯৭৬ সালে স্নাতক (সম্মান) ও ১৯৭৮ সালে স্নাতকোত্তর ডিগ্রি লাভ করেন। তিনি মার্কিন যুক্তরাষ্ট্রের নর্থইস্টার্ন বিশ্ববিদ্যালয় থেকে ১৯৯২ সালে পিএইচডি ডিগ্রি অর্জন করেন। এছাড়াও তিনি যুক্তরাষ্ট্রের সাউদার্ন ইলিনইস বিশ্ববিদ্যালয়, জাপানের টোকিও বিশ্ববিদ্যালয় ও যুক্তরাষ্ট্রের ডিউক বিশ্ববিদ্যালয় থেকে পোস্ট ডক্টরাল গবেষণা সম্পন্ন করেন।

## কর্মজীবন
মাহফুজুল হক চৌধুরী ১৯৭৯ সালে চট্টগ্রাম বিশ্ববিদ্যালয়ের রাজনীতি বিজ্ঞান বিভাগে প্রভাষক হিসেবে শিক্ষকতা শুরু করেন। ১৯৯৬ সালে অধ্যাপক হন। চট্টগ্রাম বিশ্ববিদ্যালয় ছাড়াও তিনি যুক্তরাষ্ট্রের নর্থইস্টার্ন বিশ্ববিদ্যালয়ে শিক্ষকতা করেছেন। শিক্ষকতার পাশাপাশি তিনি চবির রাজনীতি বিজ্ঞান বিভাগের সভাপতি, সোশ্যাল সায়েন্স রিসার্চ ইনস্টিটিউটের পরিচালক, বিভিন্ন বিশ্ববিদ্যালয়ের সিন্ডিকেট সদস্য ও একাডেমিক কাউন্সিলের সদস্যসহ বিভিন্ন দায়িত্ব পালন করেন।

তিনি ২০১৭ থেকে ২০২১ সাল পর্যন্ত চট্টগ্রামে অবস্থিত বেসরকারি বিশ্ববিদ্যালয়, চট্টগ্রাম ইনডিপেন্ডেন্ট ইউনিভার্সিটির প্রথম উপাচার্য হিসেবে দায়িত্ব পালন করেন।

## প্রকাশনা
দেশি-বিদেশি জার্নালে তার প্রায় ৪০টি গবেষণা প্রবন্ধ প্রকাশিত হয়েছে।

## সদস্যপদ
মাহফুজুল হক আমেরিকান পলিটিক্যাল সায়েন্স অ্যাসোসিয়েশন, ল’ অ্যান্ড সোসাইটি অ্যাসোসিয়েশন (আমেরিকা), আমেরিকান লিগ্যাল স্টাডিজ এসোসিয়েশন এবং বাংলাদেশ অ্যাসোসিয়েশন ফর আমেরিকান স্টাডিজের সদস্য।

## তথ্যসূত্র

বিষয়শ্রেণী:১৯৫৩-এ জন্ম
বিষয়শ্রেণী:চট্টগ্রাম জেলার ব্যক্তি
বিষয়শ্রেণী:চট্টগ্রাম বিশ্ববিদ্যালয়ের শিক্ষক
বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চট্টগ্রাম ইনডিপেন্ডেন্ট ইউনিভার্সিটির উপাচার্য
ভিক্ষু (বৌদ্ধধর্ম)

**ভিক্ষু** (পালি: भिक्खु, সংস্কৃত: भिक्षु) হলো বৌদ্ধ সন্ন্যাসবাদে নিযুক্ত পুরুষ। পুরুষ ও মহিলা (ভিক্ষুণী) সন্ন্যাসীরা সংঘ (বৌদ্ধ সম্প্রদায়) এর সদস্য।

সমস্ত বৌদ্ধ ভিক্ষুদের জীবন প্রতিমোক্ষ বা পতিমোক্ষ নামে নিয়মের দ্বারা পরিচালিত হয়। তাদের জীবনধারা তাদের আধ্যাত্মিক অনুশীলনকে সমর্থন করার জন্য তৈরি করা হয়েছে: সরল ও ধ্যানমূলক জীবন যাপন করা এবং নির্বাণ অর্জন করা।

২০ বছরের কম বয়সী একজন ব্যক্তিকে ভিক্ষু বা ভিক্ষুনী হিসাবে নিযুক্ত করা যায় না তবে তাকে শ্রমণ বা শ্রমণেরি হিসাবে নিযুক্ত করা যেতে পারে।

## গ্যালারি


File:Ajahn Outhai.jpg|A Theravada Buddhist monk in Laos
File:Tianjin Chinese Buddhist Monk.jpeg|A Chinese Buddhist monk in mainland China
File:心培和尚.JPG|A Chinese Buddhist monk in Taiwan
File:Hengsure.jpg|A Buddhist monk in the U.S. (Chinese Buddhism)
File:Buddhist Monk in Drepung Monastery near Lhasa Tibet Luca Galuzzi 2006.jpg|A Buddhist monk in Tibet
File:Luang Prabang Takuhatsu ルアンパバーン 托鉢僧 DSCF6990.JPG|Monks in Luang Prabang, Laos
File:Watpailom 07.jpg|Monks in Thailand
File:Mahagandhayon Monastic Institution, Amarapura, Myanmar.jpg|Monks in Myanmar (Burma)
File:06 Monjo captaire al pont de Shijo (Kyoto).jpg|Monk in Kyoto, Japan

## তথ্যসূত্র

## আরও পড়ুন
* Inwood, Kristiaan. *Bhikkhu, Disciple of the Buddha*. Bangkok, Thailand: Thai Watana Panich, 1981. Revised edition. Bangkok: Orchid Press, 2005. .
## বহিঃসংযোগ

* The Buddhist Monk's Discipline Some Points Explained for Laypeople
* Thirty Years as a Western Buddhist Monk

বিষয়শ্রেণী:বৌদ্ধ উপাধি
বিষয়শ্রেণী:সংস্কৃত শব্দ ও বাক্যাংশ
বিষয়শ্রেণী:বৌদ্ধধর্ম
বিষয়শ্রেণী:বৌদ্ধ ভিক্ষু
বিষয়শ্রেণী:বৌদ্ধ সন্ন্যাসবাদ
বিষয়শ্রেণী:হিন্দুধর্মের উপাধি ও পেশা
স্বাধীনতা স্মৃতিস্তম্ভ, কিয়েভ

**স্বাধীনতা স্মৃতিস্তম্ভ** হল একটি বিজয় স্তম্ভ, যা কিয়েভের ময়দান নেজালেঝনোস্টিতে (স্বাধীনতা স্কোয়ার) অবস্থিত। এটি ১৯৯১-এর ইউক্রেনের স্বাধীনতার স্মরণে নির্মিত হয়েছিল।

এটি শৈলিগতভাবে ইউক্রেনীয় বারোক এবং সাম্রাজ্য শৈলীর মিশ্রণ উপস্থাপন করে। স্মৃতিস্তম্ভটি ২০০১ সালে ইউক্রেনের স্বাধীনতার ১০তম বার্ষিকীতে চত্বরের একটি রচনা কেন্দ্রে নির্মিত হয়েছিল। স্মৃতিস্তম্ভটি হাতে *[[ভিবার্নাম ওপুলাস]]* ডাল ধরে রাখা মহিলার মূর্তি (বেরেহিনিয়া) সহ নিজেই একটি স্তম্ভ। স্মৃতিস্তম্ভের উচ্চতা ৬১ মিটার (২০০ ফুট)।

স্তম্ভটি সাদা ইতালীয় মার্বেল দিয়ে মিজায়েক করা হয়েছে, যা ইউক্রেনীয় বারোকের একটি খ্রিস্টান মন্দিরের অনুরূপ একটি পেডেস্টালের (স্তম্ভের পাদভূমি) উপর দাঁড়িয়ে আছে এবং এর ওজন ২০ টন।

## ইতিহাস
ভ্লাদিমির লেনিনের একটি স্মৃতিস্তম্ভ পূর্বে স্বাধীনতা স্মৃতিস্তম্ভের বর্তমান অবস্থানে ছিল, যা ইউক্রেনের স্বাধীনতা ১৯৯১ সালের ২৪ই আগস্ট ঘোষণার পর ১৯৯১ সালের সেপ্টেম্বর মাসে ভেঙে দেওয়া হয়েছিল।

## তথ্যসূত্র

বিষয়শ্রেণী:কিয়েভের ইতিহাস
বিষয়শ্রেণী:ময়দান নেজালেজনোস্টি
গুরু দ্রোণাচার্য মেট্রো স্টেশন

**গুরু দ্রোণাচার্য মেট্রো স্টেশন** দিল্লি মেট্রোর ইয়োলো লাইনে অবস্থিত। এটি দিল্লি জাতীয় রাজধানী অঞ্চলের অন্তর্গত গুরগাঁওয়ের গার্ডেন এস্টেটে অবস্থিত উত্তোলিত মেট্রো স্টেশন। ২০১০ সালের ২১শে জুন এটি সাধারণ মানুষের ব্যবহারের জন্য চালু করে দেওয়া হয়।

## ইতিহাস
স্টেশনটির নামকরণ করা হয়েছে মহাভারতে উল্লেখিত গুরু চরিত্র তথা সামরিক কলায় পারদর্শী দ্রোণাচার্যের নাম অনুসারে।

## স্টেশন বিন্যাস
}*</small>-য় যাওয়ার জন্য এর পরবর্তী স্টেশনে গাড়ী বদল করুন।
|-
|<span style=color:#>*'উত্তরদিকগামী**</span> 
|<span style=color:white></span>গন্তব্য স্টেশন ←</span> [[সময়পুর বাদলি মেট্রো স্টেশন|সময়পুর বাদলি]] <br><small>পরবর্তী স্টেশন [[অর্জনগড় মেট্রো স্টেশন|অর্জনগড়]]</small>
|-
|style="border-top:solid 2px black;border-right:solid 2px black;border-left:solid 2px black;border-bottom:solid 1px gray;text-align:center;" colspan=2|<small>[[পার্শ্ব প্ল্যাটফর্ম]] নং- ১, দরজা বাম দিকে খুলবে </small>
|-
|style="border-bottom:solid 1px gray;" width=50 rowspan=2 valign=top|**এল২'''
|style="border-bottom:solid 1px gray;" width=100|
|style="border-bottom:solid 1px gray;" width=500|
|-
|}
## সংযোগ
নিকটবর্তী বাস স্টপগুলি থেকে দিল্লি পরিবহন নিগমের বদরপুর বর্ডার - গুরগাঁও বাস স্ট্যান্ড, সাইবার সিটি - বল্লভগড়, সাইবার সিটি - সেক্টর ৩৭ ফরিদাবাদ, গুরগাঁও বাস স্ট্যান্ড - বদরপুর রোড, সোহনা রোড - মালবীয় নগর মেট্রো, উদ্যোগ বিহার - নেহেরপার বাস পরিষেবা চালু রয়েছে। নতুন বাস পরিবহন পরিষেবা "গুরুগমন" রুট নং ১১২-তে চলে। এছাড়াও হরিয়ানার মুখ্যমন্ত্রী মনোহর লাল খট্টর হরিয়ানা বিদ্যুৎ প্রসারণ নিগম সেক্টর ৫৫, ৫৬ থেকে কৃষ্ণা চক পালম বিহার পর্যন্ত বাস পরিষেবার দ্বারা যুক্ত করেছেন, যা গুরু দ্রোণাচার্য মেট্রো স্টেশনের ১ নং গেট থেকে ২০০ মিটার দূরত্বে।

## তথ্যসূত্র

## বহিঃসংযোগ

বিষয়শ্রেণী:দিল্লি মেট্রো স্টেশন
বিষয়শ্রেণী:২০১০-এ দিল্লিতে প্রতিষ্ঠিত
বিষয়শ্রেণী:২০১০-এ চালু রেলওয়ে স্টেশন
উইলিয়াম সালিবা

**উইলিয়াম আলাঁ অঁদ্রে গাব্রিয়েল সালিবা** (, ; জন্ম: ২৪ মার্চ ২০০১; **উইলিয়াম সালিবা** নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনাল এবং ফ্রান্স জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।

২০১৭ সালে, সালিবা ফ্রান্স অনূর্ধ্ব-১৬ দলের হয়ে খেলার মাধ্যমে ফ্রান্সের বয়সভিত্তিক পর্যায়ে অভিষেক করেছিলেন। প্রায় চার বছর যাবত ফ্রান্সের বয়সভিত্তিক দলের হয়ে খেলার পর, তিনি ২০২২ সালে ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি এপর্যন্ত ৩১ ম্যাচে অংশগ্রহণ করেছেন।

## প্রারম্ভিক জীবন
উইলিয়াম আলাঁ অঁদ্রে গাব্রিয়েল সালিবা ২০০১ সালের ২৪শে মার্চ তারিখে ফ্রান্সের বোঁদিতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
সালিবা ফ্রান্স অনূর্ধ্ব-১৬, ফ্রান্স অনূর্ধ্ব-১৭, ফ্রান্স অনূর্ধ্ব-১৮, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৭ সালের ২১শে মার্চ তারিখে তিনি পোল্যান্ড অনূর্ধ্ব-১৬ দলের বিরুদ্ধে ম্যাচে ফ্রান্স অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন।

২০২২ সালের ২৫শে মার্চ তারিখে, ২১ বছর ও ১ দিন বয়সে, ডান পায়ে ফুটবল খেলায় পারদর্শী সালিবা কোত দিভোয়ারের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ফ্রান্সের হয়ে অভিষেক করেছেন। উক্ত ম্যাচের ৫৮তম মিনিটে রাফায়েল ভারানের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি ফ্রান্স ২–১ গোলের ব্যবধানে জয়লাভ করেছিল। ফ্রান্সের হয়ে অভিষেকের বছরে সালিবা সর্বমোট ৮ ম্যাচে অংশগ্রহণ করেছেন।

## তথ্যসূত্র

## বহিঃসংযোগ

* 

বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আর্সেনাল ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:ফ্রান্সের আন্তর্জাতিক যুব ফুটবলার
বিষয়শ্রেণী:ফ্রান্সের অনূর্ধ্ব-১৭ আন্তর্জাতিক ফুটবলার
বিষয়শ্রেণী:ফ্রান্সের অনূর্ধ্ব-১৯ আন্তর্জাতিক ফুটবলার
বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার
বিষয়শ্রেণী:ফ্রান্সের পুরুষ আন্তর্জাতিক ফুটবলার
বিষয়শ্রেণী:সেঁত-এতিয়েন স্পোর্টস অ্যাসোসিয়েশনের খেলোয়াড়
বিষয়শ্রেণী:ওলাঁপিক দ্য মার্সেইয়ের খেলোয়াড়
বিষয়শ্রেণী:ওলাঁপিক জিমনাস্ত ক্লাব নিসের খেলোয়াড়
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:উয়েফা ইউরো ২০২৪-এর খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:ফরাসি জাতীয় চ্যাম্পিয়নশিপ ৩-এর খেলোয়াড়
বিষয়শ্রেণী:ফরাসি পুরুষ ফুটবলার
বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড়
বিষয়শ্রেণী:ক্যামেরুনীয় বংশোদ্ভূত ফরাসি ব্যক্তি
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:ফরাসি প্রবাসী পুরুষ ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:ইংল্যান্ডে ফরাসি প্রবাসী ক্রীড়াবিদ
বিষয়শ্রেণী:২১শ শতাব্দীর ফরাসি পুরুষ ক্রীড়াবিদ
পিগ্‌স (থ্রি ডিফরেন্ট ওয়ান্স)

"**পিগ্‌স (থ্রি ডিফরেন্ট ওয়ান্স)**" পিংক ফ্লয়েডের ১৯৭৭ সালের *[[অ্যানিম্যাল্‌স (পিংক ফ্লয়েডের অ্যালবাম)|অ্যানিম্যাল্‌স]]* অ্যালবামের একটি গান। অ্যালবামের তিনটি অংশ, "ডগ্‌স", "পিগ্‌স" এবং "শিপ" (অর্থাৎ "কুকুর", "শূকর" এবং "ভেড়া"), যেখানে শূকররা সেই ব্যক্তিদের প্রতিনিধিত্ব করে যাদেরকে রজার ওয়াটার্স সামাজিক মইয়ের শীর্ষে বলে মনে করেন, যাদের সম্পদ এবং ক্ষমতা রয়েছে; তারা সমাজের বাকি অংশগুলিকেও চালিত করে এবং তাদের ভয়ঙ্কর প্রতিযোগিতামূলক এবং গলা কাটা হতে উত্সাহিত করে, যাতে শূকররা শক্তিশালী থাকতে পারে।

## সারসংক্ষেপ
গানের তিনটি শ্লোকের একেকটিতে ভিন্ন "শূকর" উপস্থাপন করে। ওয়াটার্সের মতে, প্রথম শ্লোকের "পিগ ম্যান" সাধারণভাবে ব্যবসায়ীদের বোঝায়, যেখানে দ্বিতীয় শ্লোকটি সেই সময়ের বিরোধী দলের নেতা রক্ষণশীল রাজনীতিবিদ মার্গারেট থ্যাচারকে নির্দেশ করে। তৃতীয় শ্লোকটি স্পষ্টভাবে এর বিষয়কে নৈতিকতার প্রচারক মেরি হোয়াইটহাউস হিসাবে চিহ্নিত করে, যাকে "ঘরের গর্বিত শহুর ইদুর" ("house proud town mouse") হিসাবে বর্ণনা করা হয়েছে; যাকে "এটি সমস্ত ভিতরে রাখতে হবে" ("keep it all on the inside")। ১৯৯২ সালে, ওয়েস্টউড ওয়ান রেডিওতে *পিংক ফ্লয়েড: দ্য টুয়েন্টিফিফথ অ্যানিভার্সারি* শোতে, জার ওয়াটার্স জিম ল্যাডকে বলেছিলেন যে গানে উল্লেখিত "হোয়াইট হাউস"-এর সাথে মার্কিন রাষ্ট্রপতির বাড়ি হোয়াইট হাউসের কোনো সম্পর্ক নেই। ল্যাড ওয়াটার্সকে ব্যাখ্যা করার পরে শেষ শ্লোকটি জেরাল্ড ফোর্ডকে উল্লেখ করেন, যিনি গানটি রেকর্ড করার সময় মার্কিন রাষ্ট্রপতি ছিলেন (যদিও শ্লোকটিতে হোয়াইট হাউসের প্রথম নামও রয়েছে)।

## পরিবেশনকারী
*রজার ওয়াটার্স – মূল ও ঐকতান কণ্ঠ, রিদম গিটার,টেপ এফেক্ট, ভোকোডার
*ডেভিড গিলমোর – লিড গিটার, ফ্রিটলেস বেস গিটার, talk box
*রিচার্ড রাইট – হ্যামন্ড অর্গান, এআরপি স্ট্রিং সিন্থেসাইজার, গ্র্যান্ড পিয়ানো, ক্ল্যাভিনেট
*নিক মেইসন – ড্রাম, কাউবেল

রেকর্ডিং তারিখ:এপ্রিল ও মে ১৯৭৬, ব্রিটানিয়া রো স্টুডিওস, ইজলিংটন, লন্ডন।

## তথ্যসূত্র

## বহিঃসংযোগ
*

বিষয়শ্রেণী:১৯৭৭-এর গান
বিষয়শ্রেণী:পিংক ফ্লয়েডের গান
বিষয়শ্রেণী:সিবিএস রেকর্ডসের একক
বিষয়শ্রেণী:কলাম্বিয়া রেকর্ডসের একক
বিষয়শ্রেণী:হার্ভেস্ট রেকর্ডসের একক
বিষয়শ্রেণী:বিক্ষোভের গান
বিষয়শ্রেণী:ব্যবসায়ী সম্পর্কে গান
বিষয়শ্রেণী:মার্গারেট থ্যাচার সম্পর্কে গান
বিষয়শ্রেণী:রজার ওয়াটার্স রচিত গান
বিষয়শ্রেণী:রজার ওয়াটার্স প্রযোজিত গানের রেকর্ডিং
বিষয়শ্রেণী:ডেভিড গিলমোর প্রযোজিত গানের রেকর্ডিং
বিষয়শ্রেণী:রিচার্ড রাইট (সঙ্গীতজ্ঞ) প্রযোজিত গানের রেকর্ডিং
বিষয়শ্রেণী:নিক মেইসন প্রযোজিত গানের রেকর্ডিং
এম আবদুল কাদির ভূঁইয়া

**এম আবদুল কাদির ভূঁইয়া** (২০ অক্টোবর ১৯৪৫ - ৩০ মে ২০২০) একজন বাংলাদেশী শিক্ষাবিদ। তিনি রাজশাহী বিশ্ববিদ্যালয়ের (রাবি) সমাজবিজ্ঞান বিভাগের অবসরপ্রাপ্ত অধ্যাপক এবং খুলনা বিশ্ববিদ্যালয়ের (খুবি) সাবেক উপাচার্য।

## জন্ম
তিনি ১৯৪৫ সালের ২০ অক্টোবর নারায়ণগঞ্জের আড়াইহাজার উপজেলায় পাঁচরুখী গ্রামে জন্মগ্রহণ করেন। তার বাবা শামসুজ্জামান ভূঁইয়া এবং মা জমিলা খাতুন।

## শিক্ষাজীবন
আবদুল কাদির ঢাকা বিশ্ববিদ্যালয় থেকে ১৯৬৭ সালে সমাজবিজ্ঞানে স্নাতকোত্তর এবং ভারতের দিল্লি বিশ্ববিদ্যালয়ের স্কুল অব ইকোনোমিক্স থেকে ১৯৭৯ সালে পিএইচডি ডিগ্রি অর্জন করেন।

## কর্মজীবন
আবদুল কাদির ভূঁইয়া ১৯৬৮ সালে রাজশাহী বিশ্ববিদ্যালয়ের সমাজবিজ্ঞান বিভাগে প্রভাষক হিসেবে যোগ দেন। এরই ধারাবাহিকতায় তিনি ১৯৭৩ সালে সহকারী অধ্যাপক, ১৯৮১ সালে সহযোগী অধ্যাপক এবং ১৯৮৭ সালে অধ্যাপক পদে পদোন্নতি লাভ করেন। ২০১১ সালে তিনি রাজশাহী বিশ্ববিদ্যালয় থেকে অবসর গ্রহণ করেন।

দীর্ঘ কর্মজীবনে অধ্যাপনার পাশাপাশি তিনি রাজশাহী বিশ্ববিদ্যালয়ের সিনেট, সিন্ডিকেট ও একাডেমিক কাউন্সিলের সদস্য, প্রভোস্ট, সমাজবিজ্ঞান বিভাগের চেয়ারম্যানসহ বিভিন্ন দায়িত্ব পালন করেন। তিনি রাজশাহী বিশ্ববিদ্যালয়ের শিক্ষক সমিতির সভাপতি ছিলেন।

এম আবদুল কাদির ভূঁইয়া ২০০১ সালের ১৯ নভেম্বর থেকে ২০০৫ সালের ২০ মার্চ পর্যন্ত খুলনা বিশ্ববিদ্যালয়ের উপাচার্য হিসেবে দায়িত্ব পালন করেন।

## মৃত্যু
তিনি ২০২০ সালে ৩০ মে ঢাকায় শেষনিঃশ্বাস ত্যাগ করেন।

## তথ্যসূত্র

বিষয়শ্রেণী:১৯৪৫-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:বাংলাদেশী শিক্ষাবিদ
বিষয়শ্রেণী:নারায়ণগঞ্জ জেলার ব্যক্তি
বিষয়শ্রেণী:খুলনা বিশ্ববিদ্যালয়ের উপাচার্য
বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রাজশাহী বিশ্ববিদ্যালয়ের শিক্ষক
সিকান্দারপুর মেট্রো স্টেশন

**সিকান্দারপুর মেট্রো স্টেশন** দিল্লি মেট্রোর ইয়োলো লাইনে অবস্থিত। এটি দিল্লি জাতীয় রাজধানী অঞ্চলের গুরগাঁওতে অবস্থিত উত্তোলিত মেট্রো স্টেশন। ২০১০ সালের ২১শে জুন তারিখে এটি সাধারণ মানুষের ব্যবহারের জন্য চালু করে দেওয়া হয়। ২০১৩ সালের নভেম্বর এটি গুরগাঁও মেট্রো ব্যবস্থারও একটি স্টেশন হয়ে ওঠে। এই সংযোগ স্টেশনটি এই লাইন বরাবর অফিস এবং গুরুত্বপূর্ণ স্থানগুলির জন্য এককালীন বড় ভিড় সামলায়, এর পরিমাণ দৈনিক ৩-৫ লাখ হয়ে যায়। অফিস বা অন্যান্য কাজের জায়গায় পৌঁছাতে যারা অটো বা বাস ব্যবহার করতেন তাদের সিংহভাগ যাত্রী এখন মেট্রো পরিষেবা উপভোগ করেন। 

## তথ্যসূত্র

## বহিঃসংযোগ

বিষয়শ্রেণী:দিল্লি মেট্রো স্টেশন
বিষয়শ্রেণী:২০১০-এ দিল্লিতে প্রতিষ্ঠিত
বিষয়শ্রেণী:২০১০-এ চালু রেলওয়ে স্টেশন
বিষ্ণু মাঞ্চু

**মাঞ্চু বিষ্ণু বর্ধন বাবু** (জন্ম ২৩ নভেম্বর ১৯৮১) একজন ভারতীয় অভিনেতা এবং প্রযোজক যিনি তেলুগু সিনেমা এবং টেলিভিশনে তার কাজের জন্য পরিচিত। মাঞ্চু ১৯৮৫ সালের *রাগিলে গুন্ডেলু* চলচ্চিত্রে শিশু শিল্পী হিসাবে একটি সংক্ষিপ্ত কাজ করেছিলেন। বহু বছর পরে, তিনি ২০০৩ সালে তেলুগু অ্যাকশন চলচ্চিত্র *বিষ্ণু*-য়ে অভিনয় করেন, যার জন্য তিনি ফিল্মফেয়ার সেরা পুরুষ অভিষেক জিতেছিলেন।

তিনি ফিল্ম প্রোডাকশন হাউস টুয়েন্টিফোর ফ্রেম ফ্যাক্টরির সহ-মালিক এবং তাঁর পিতা ও প্রবীণ তেলুগু অভিনেতা মোহন বাবু কর্তৃক প্রতিষ্ঠিত শ্রী বিদ্যানিকেতন এডুকেশনাল ট্রাস্টের মাধ্যমে একজন শিক্ষাবিদ।  তিনি নিউ ইয়র্ক একাডেমীর একজন প্রতিষ্ঠাতা এবং চেয়ারম্যান, হায়দ্রাবাদের একটি বিদ্যালয় যেখানে তার স্ত্রী, ভিরানিকা, পরিচালক এবং তার বাবা মোহন বাবু হলেন চেয়ারপারসন।  এছাড়াও তিনি স্প্রিং বোর্ড একাডেমি  এবং স্প্রিং বোর্ড ইন্টারন্যাশনাল প্রিস্কুল  এর চেয়ারম্যান, যার ৭৫টিরও বেশি শাখা রয়েছে  অন্ধ্র প্রদেশ, তেলেঙ্গানা, তামিলনাড়ু এবং কর্ণাটক জুড়ে।

২০০৭ সালে, তিনি হাস্যরসাত্মক চলচ্চিত্র *ধী-য়ে* অভিনয় করেন, যেটি হিট হয় এবং মাঞ্চু তেলুগু সিনেমায় তার ক্যারিয়ার প্রতিষ্ঠা করেন। মাঞ্চু সেলিব্রিটি ক্রিকেট লিগ তেলুগু ওয়ারিয়র্সের অন্যতম স্পনসর।  বিষ্ণু সম্প্রতি চলচ্চিত্র শিল্পী সমিতির সভাপতি নির্বাচিত হয়েছেন।

## জীবনের প্রথমার্ধ
মাঞ্চু বিষ্ণু বর্ধন বাবু মাদ্রাজ, তামিলনাড়ু, ভারতের (বর্তমান চেন্নাই) অভিনেতা মোহন বাবু এবং মা প্রয়াত বিদ্যা দেবীর ঘরে জন্মগ্রহণ করেন।  তিনি তার ভাই মনোজ এবং বোন লক্ষ্মীর কাছে বড় হয়েছেন। 

পদ্মসেশাদ্রি বালা ভবন বিদ্যালয় থেকে পড়াশোনা শেষ করার পর, মাঞ্চু শ্রী বিদ্যানিকেতন ইঞ্জিনিয়ারিং কলেজে ভর্তি হন এবং কম্পিউটার বিজ্ঞান ও তথ্য প্রযুক্তিতে পড়াশোনা করেন। সেই সময়ে, তিনি ভাস্কর জেএনটিইউ ক্রিকেট দলের প্রতিনিধিত্ব করেছিলেন, এবং বিশ্ববিদ্যালয়ের বাস্কেটবল দলের অধিনায়কও ছিলেন। 

## ব্যক্তিগত জীবন
২০০৯ সালে, মাঞ্চু অন্ধ্র প্রদেশের তৎকালীন মুখ্যমন্ত্রী ওয়াই. এস. রাজশেখর রেড্ডির ভাগ্নী ভিরানিকা রেড্ডিকে বিয়ে করেন। ২০১১ সালে, তাদের যমজ কন্যা হয়। ২০১৮ সালের জানুয়ারিতে, তাদের একটি পুত্র হয়  এবং আগস্ট ২০১৯ সালে, তাদের আরো একটি কন্যা জন্মগ্রহণ করে। 

## তথ্যসূত্র

## বহিঃসংযোগ
* 
* 

বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন পরিচালক
বিষয়শ্রেণী:ভারতীয় চলচ্চিত্র প্রযোজক
বিষয়শ্রেণী:তেলুগু চলচ্চিত্র প্রযোজক
বিষয়শ্রেণী:তেলুগু অভিনেতা
বিষয়শ্রেণী:অন্ধ্রপ্রদেশের অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:তেলুগু চলচ্চিত্র অভিনেতা
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:উদ্ধৃতি শৈলীতে তেলুগু ভাষার উৎস (te)
বিষয়শ্রেণী:চিত্তুর জেলার ব্যক্তি
বিষয়শ্রেণী:১৯৮১-এ জন্ম
অজয় (অভিনেতা)

**অজয়** হলেন একজন ভারতীয় অভিনেতা যিনি প্রাথমিকভাবে তামিল এবং কন্নড় চলচ্চিত্র ছাড়াও তেলুগু চলচ্চিত্রে কাজ করেন। 

## ব্যক্তিগত জীবন
অজয়ের জন্ম ও বেড়ে ওঠা বিজয়ওয়াড়ায়। পরে তার পরিবার হায়দরাবাদে চলে যায়।  অজয় ২০০৫ সালে স্বেতা রাভুরিকে বিয়ে করেছিলেন যিনি ২০১৭ সালে মিসেস ইন্ডিয়া ওয়ার্ল্ডওয়াইড ফাইনালে প্রবেশ করেছিলেন। দম্পতির দুটি সন্তান রয়েছে। 

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:অন্ধ্রপ্রদেশের অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:কন্নড় চলচ্চিত্র অভিনেতা
বিষয়শ্রেণী:তেলুগু চলচ্চিত্র অভিনেতা
বিষয়শ্রেণী:তামিল চলচ্চিত্র অভিনেতা
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বিজয়ওয়াড়ার অভিনেতা
বিষয়শ্রেণী:কৃষ্ণা জেলার ব্যক্তি
বিষয়শ্রেণী:নন্দী পুরস্কার বিজয়ী
বিষয়শ্রেণী:বিজয়ওয়াড়ার ব্যক্তি
জগপতি বাবু

**বীরমাচানেনি জগপতি রাও চৌধুরী** (জন্ম ১২ ফেব্রুয়ারি ১৯৬২), পেশাগতভাবে **জগপতি বাবু** নামে পরিচিত, একজন ভারতীয় অভিনেতা যিনি প্রধানত তেলুগু সিনেমায় তার কাজের জন্য পরিচিত। তিনি কয়েকটি তামিল, হিন্দি, কন্নড় এবং মালয়ালম চলচ্চিত্রেও অভিনয় করেছেন। ৩৩ বছরের ক্যারিয়ারে, বাবু ১৭০টি ফিচার চলচ্চিত্রে অভিনয় করেছেন এবং চারটি ফিল্মফেয়ার পুরস্কার এবং সাতটি রাজ্য নন্দী পুরস্কার পেয়েছেন।

তিনি এসভি কৃষ্ণ রেড্ডি, রাম গোপাল ভার্মা, কৃষ্ণ ভামসি, ইভিভি সত্যনারায়ণ, গুনাশেখর, চন্দ্র শেখর ইয়েলেটি, এএম রথনাম, কে রাঘবেন্দ্র রাও, রাধা মোহন, মোহন রাজা, এবং জেডি চক্রবর্তীর মতো প্রখ্যাত পরিচালকদের সাথে কাজ করেছেন। 

## জীবনের প্রথমার্ধ
জগপতি বাবু ১২ ফেব্রুয়ারী ১৯৬২ সালে মাসুলিপত্তনমে প্রবীণ প্রযোজক-পরিচালক ভি. বি রাজেন্দ্র প্রসাদের ঘরে জন্মগ্রহণ করেন। তেলুগু সিনেমায় আসার আগে তিনি তামিলনাড়ুর চেন্নাইয়ে বড় হয়েছেন।  তিনি লক্ষ্মীকে বিয়ে করেছেন এবং তাদের দুটি কন্যা রয়েছে। 

## তথ্যসূত্র

## বহিঃসংযোগ
* 

বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:অন্ধ্রপ্রদেশের অভিনেতা
বিষয়শ্রেণী:নন্দী পুরস্কার বিজয়ী
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:ভারতীয় টেলিভিশন উপস্থাপক
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:মালয়ালম চলচ্চিত্র অভিনেতা
বিষয়শ্রেণী:কন্নড় চলচ্চিত্র অভিনেতা
বিষয়শ্রেণী:তামিল চলচ্চিত্র অভিনেতা
বিষয়শ্রেণী:তেলুগু চলচ্চিত্র অভিনেতা
বিষয়শ্রেণী:তেলুগু ব্যক্তি
বিষয়শ্রেণী:কৃষ্ণা জেলার ব্যক্তি
বিষয়শ্রেণী:উদ্ধৃতি শৈলীতে তেলুগু ভাষার উৎস (te)
বিষয়শ্রেণী:এইচঅডিওর মাইক্রোবিন্যাসের সাথে নিবন্ধসমূহ
বাফুফে অনূর্ধ্ব-১৮ ফুটবল লিগ

**বাফুফে অনূর্ধ্ব-১৮ ফুটবল লিগ** () হল ১৮ বছরের কম বয়সী যুব খেলোয়াড়দের জন্য বাংলাদেশী ফুটবল লিগ পদ্ধতির শীর্ষ স্তর যেখানে যুব দলগুলি বাংলাদেশ প্রিমিয়ার লিগের দল প্রতিদ্বন্দ্বিতা করে। ২০২২ সালে প্রতিষ্ঠিত, এটি বাংলাদেশ ফুটবল ফেডারেশন (বাফুফে) দ্বারা পরিচালিত হয়। 
লিগটি বাফুফে অনূর্ধ্ব-১৮ ফুটবল প্রতিযোগিতাকে শীর্ষ স্তরের যুব ফুটবল প্রতিযোগিতা হিসেবে প্রতিস্থাপন করে। মোট ১০টি যুব দল একটি একক লিগ ফরম্যাটে প্রতিদ্বন্দ্বিতা করে।

## ইতিহাস
২০২২ সালের সেপ্টেম্বরে, বাংলাদেশ ফুটবল ফেডারেশন (বাফুফে) দেশের শীর্ষ স্তরের ফুটবল লিগের দলগুলির জন্য প্রথম যুব ফুটবল লিগ উদ্বোধন করেন, বাংলাদেশ প্রিমিয়ার লিগ (বিপিএল)। 
লিগে ১৮ বছরের কম বয়সী খেলোয়াড়দের নিয়ে বাংলাদেশ প্রিমিয়ার লিগের দলগুলোর যুব দল রয়েছে।

## বিন্যাস
দলগুলি সম্পূর্ণরূপে অনূর্ধ্ব-১৮ খেলোয়াড়দের অন্তর্ভুক্ত করবে। দশটি দল এক রাউন্ডের ভিত্তিতে আবারও একে অপরের সাথে নয়টি ম্যাচ খেলবে। মোট ৪৫টি ম্যাচ খেলা হবে। লিগ টেবিল পজিশন ১, ২ এবং ৩ দখলকারী দলগুলিকে চ্যাম্পিয়ন, রানার্স আপ এবং তৃতীয় স্থানের প্রাইজমানি দেওয়া হবে। লিগে প্রথম মৌসুমের মতো রেলিগেশন সিস্টেম নেই।
## বিজয়ীদের তালিকা

## বর্তমান দল
.

## আরো দেখুন

* বাফুফে অনূর্ধ্ব-১৮ ফুটবল টুর্নামেন্ট
* বাফুফে অনূর্ধ্ব-১৬ ফুটবল টুর্নামেন্ট
* বাংলাদেশের ফুটবল

## তথ্যসূত্র

বিষয়শ্রেণী:বাংলাদেশের ফুটবল কাপ প্রতিযোগিতা
বিষয়শ্রেণী:বাংলাদেশের ফুটবল লিগ
বিষয়শ্রেণী:বাংলাদেশে যুব ফুটবল
বিষয়শ্রেণী:২০২২-এ প্রতিষ্ঠিত ক্রীড়া লিগ
লাইভ (২০২২-এর চলচ্চিত্র)

***লাইভ*** (English: *Live*) একটি ২০২২ সালের সাইকো থ্রিলার বাংলাদেশী চলচ্চিত্র । চলচ্চিত্রটি পরিচালনা করেছেন শামীম আহমেদ রনি এবং শাপলা মিডিয়ার ব্যানারে প্রযোজনা করেছেন সেলিম খান। চলচ্চিত্রে প্রধান চরিত্রে অভিনয় করেছেন মাহিয়া মাহি, সাইমন সাদিক, আদর আজাদ, শিবা শানু, সাবেরি আলম আরো অনেকে। চলচ্চিত্রটি একটি সত্য ঘটনাকে কেন্দ্র করে নির্মাণ করা হয়েছে।

## অভিনয়ে

* মাহিয়া মাহি - জয়া বিশ্বাস 
* সাইমন সাদিক - মিলন বিশ্বাস
* আদর আজাদ - পিয়াল আক্তার
* শিবা শানু - মোহাম্মদ ইউনুস 
* সাবেরি আলম - কাবেই 
* আমিন সরকার - শাহিদ আলাম
* আল সাইফ আলশাদ

## মুক্তি
চলচ্চিত্রটি ৯ সেপ্টেম্বর ২০২২ সালে ২৬ টি প্রেক্ষাগৃহে মুক্তি পেয়েছে।

## প্রযোজনা
অভিনেতা সাইমন সাদিক এবং অভিনেত্রী মাহিয়া মাহি একসাথে শাপলা মিডিয়ার তিনটি চলচ্চিত্রে সাক্ষর দিয়েছিলেন। তিনটি চলচ্চিত্রের একটি হল *লাইভ* ।

এবং এই চলচ্চিত্রে অভিনেতা সাইমন সাদিক তার চলচ্চিত্র জীবনে প্রথম গান গেয়েছেন।

## অভ্যর্থনা
*[[দ্য ডেইলি স্টার (বাংলাদেশ)|দ্য ডেইলি স্টার বাংলা]]* থেকে জাহিদ আকবর লেখেছেন "*লাইভ* সিনেমার আবহসংগীত যেভাবে শোনানো প্রয়োজন সেটা পাওয়া যায়নি। একটি সিনেমার আবহসংগীত সিনেমার অনেকখানি এগিয়ে নিয়ে যায়। কিন্তু এই সিনেমায় সেটা অবহেলিত। এই সিনেমায় সুন্দর গান ছিল যা নষ্ট হয়েছে গল্পের ঠিকমতো স্থানে না ব্যবহার করার কারণে। এইরকম কিছু বিষয় ছাড়া সিনেমাটা মন্দ না"।

## তথ্যসূত্র

## বহিঃসংযোগ

* 
* 

বিষয়শ্রেণী:২০১০-এর দশকের নাট্য চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:বাংলাদেশে ধারণকৃত চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:২০২২-এর চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:শাপলা মিডিয়া'র চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:শামীম আহমেদ রনি পরিচালিত চলচ্চিত্র
বিষয়শ্রেণী:ইমন সাহা সুরারোপিত চলচ্চিত্র
বিষয়শ্রেণী:ঢাকায় ধারণকৃত চলচ্চিত্র
দনু (অসুর)

**দনু** (সংস্কৃত: दनु) ঋগ্বেদ অনুসারে দানবদের জননী। দনু শব্দটি সেই আদিম জলের বর্ণনা দেয় যা এই দেবতা সম্ভবত মূর্ত করেছেন (ঋগ্বেদে (১.৩২.৯), তাকে বৃত্রের মা হিসেবে চিহ্নিত করা হয়েছে, ইন্দ্র কর্তৃক নিহত রাক্ষসী সর্প। পুরাণে উল্লেখ করা হয়েছে যে তিনি প্রজাপতি দক্ষ ও পাঞ্চজনীর কন্যা এবং ঋষি কশ্যপের সহধর্মিণী।

"বৃষ্টি" বা "তরল" এর শব্দ হিসেবে, দনুকে অবেস্তা ভাষায় দনু, "নদী" এবং অন্যান্য নদীর নামের সাথে তুলনা করা হয় যেমন দোন, দানিউব, নিপার,  দিনিস্টার ইত্যাদি। নেপালেও দনু নামে একটি নদী রয়েছে। "তরল" শব্দটি বেশিরভাগই নিরপেক্ষ, কিন্তু ঋগ্বেদ ১.৫৪.-এ মেয়েলি হিসেবে দেখা যায়।
## তথ্যসূত্র

বিষয়শ্রেণী:দৈত্য
বিষয়শ্রেণী:হিন্দু দেবী
বিষয়শ্রেণী:অসুর
বিষয়শ্রেণী:বৈদিক দেবদেবী
বিষয়শ্রেণী:হিন্দু পৌরাণিক চরিত্র
কুমকুম মুন্সী

**কুমকুম মুন্সী** (১৯৪১-২০০১) ছিলেন কলকাতার রাবার-সলিউশন ভিত্তিক শিল্পের ক্ষেত্রে অন্যতম বিশিষ্ট চিত্রশিল্পী। তিনি শিল্পী অন্নদা মুন্সী ও জয়তী মুন্সীর ঘরে জন্মগ্রহণ করেন। শুধু রাবার-সলিউশন ভিত্তিক পেইন্টিংই নয়, মুন্সী অন্যান্য শিল্পের ফর্ম যেমন বাস্তবসম্মত চিত্রকর্ম, গ্রাফিক আর্ট এবং বিমূর্ত শিল্পেও দক্ষ ছিলেন। বিমূর্ত অভিব্যক্তিবাদী আন্দোলনের ক্ষেত্রে অবিস্মরণীয় অবদানের জন্য কিংবদন্তি আমেরিকান চিত্রশিল্পী পল জ্যাকসন পোলক-এর শৈল্পিক পদ্ধতির দ্বারা মুন্সী অত্যন্ত অনুপ্রাণিত হয়েছিলেন। গভর্নমেন্ট আর্ট কলেজের ক্লাসে তিনি সবসময় প্রথম হতেন। তিনি তাঁর শিল্প ও জীবনধারায় প্রাচ্য এবং পশ্চিমের সর্বোত্তম অনুশীলনকে একত্রিত করেছিলেন। যদিও তিনি দেশীয় ঐতিহ্যের মধ্যে নিহিত ছিলেন, তবুও তাঁর শৈল্পিক খ্যাতি প্রায়শই ইউরোপে প্রশংসিত হয়। তাঁর শৈল্পিক পদ্ধতি ইউরোপ-এ,  বিশেষ করে স্ক্যান্ডিনেভিয়ান দরবারে প্রশংসিত হয়েছিল। ২০০১ সালের ২৭শে আগস্ট কলকাতার টালাপার্ক-এর নিজের বাসভবনে তিনি শেষ নিঃশ্বাস ত্যাগ করেন।  ১৯৭৪ এবং ১৯৭৫ সালে, বিড়লা অ্যাকাডেমিতে তাঁর চিত্রকর্ম প্রদর্শন করা হয়েছিল। এছাড়া সুইডেন ও স্ক্যান্ডিনেভিয়ান দেশে তিনবার তার চিত্রকর্ম প্রদর্শন করা হয়। ২০০২ সালে, টাটা কোম্পানি প্রয়াত কুমকুম মুন্সীর স্মরণে তাঁর পেইন্টিংসমূহ দিয়ে তাদের ক্যালেন্ডার প্রকাশ করে।

## তথ্যসূত্র

বিষয়শ্রেণী:১৯৪১-এ জন্ম
বিষয়শ্রেণী:২০০১-এ মৃত্যু
বিষয়শ্রেণী:বাঙালি শিল্পী
বিষয়শ্রেণী:ভারতীয় চিত্রশিল্পী
বিষয়শ্রেণী:গভর্নমেন্ট কলেজ অব আর্ট অ্যান্ড ক্র্যাফটের প্রাক্তন শিক্ষার্থী
বিষয়শ্রেণী:বাঙালি হিন্দু
বিষয়শ্রেণী:কলকাতা জেলার ব্যক্তি
বিষয়শ্রেণী:২০শ শতাব্দীর ভারতীয় চিত্রশিল্পী
বিষয়শ্রেণী:কলকাতার মুন্সী পরিবারের শিল্পী
শেকসপিয়র গ্রন্থপঞ্জি

**[[উইলিয়াম শেকসপিয়র]]** (১৫৬৪–১৬১৬) ছিলেন একজন ইংরেজ কবি ও নাট্যকার। তিনি প্রায় ৩৯টি নাটক, ১৫৪টি সনেট এবং আরও কয়েকটি কবিতা রচনা করেছিলেন।

## নাটক ও অন্যান্য রচনা
### ট্র্যাজেডি

### কমেডি
### ঐতিহাসিক নাটক
## নির্বাচিত কবিতা

## অপ্রামাণিক সাহিত্যকর্ম

শেকসপিয়রের অপ্রামাণিক রচনা বলতে একগুচ্ছ নাটক ও কবিতাকে বোঝানো হয়, যেগুলিকে কখনও কখনও শেকসপিয়রের রচনা বলে বিবেচনা করা হলেও প্রকৃতই তা তাঁর রচনা কিনা তা নানা কারণে প্রশ্নাতীত নয়।

## পাদটীকা

## তথ্যসূত্র


বিষয়শ্রেণী:লেখক অনুযায়ী গ্রন্থপঞ্জি
বিষয়শ্রেণী:ব্রিটিশ লেখকদের গ্রন্থপঞ্জি
বিষয়শ্রেণী:কবিতা গ্রন্থপঞ্জি
বিষয়শ্রেণী:নাট্যকার গ্রন্থপঞ্জি
বিষয়শ্রেণী:শেকসপিয়র-সংক্রান্ত তালিকা
২০২২ কনকাকাফ ডব্লিউ চ্যাম্পিয়নশিপ

**২০২২ কনকাকাফ ডব্লিউ চ্যাম্পিয়নশিপ** ছিল কনকাকাফ ডব্লিউ চ্যাম্পিয়নশিপ-এর ১১ তম সংস্করণ, চতুর্বার্ষিক আন্তর্জাতিক মহিলা ফুটবল চ্যাম্পিয়নশিপ যা কনকাকাফ, উত্তর আমেরিকা, মধ্য আমেরিকা এবং ক্যারিবীয় আঞ্চলিক নিয়ন্ত্রক সংস্থার সদস্য অ্যাসোসিয়েশনের সিনিয়র মহিলা জাতীয় দলগুলি দ্বারা প্রতিদ্বন্দ্বিতা করেছিল। মেক্সিকোতে ৪ থেকে ১৮ জুলাই ২০২২ পর্যন্ত অনুষ্ঠিত টুর্নামেন্টে আটটি দল খেলেছিল। ফাইনালে কানাডাকে ১-০ গোলে পরাজিত করে মার্কিন যুক্তরাষ্ট্র বিজয়ী হয়ে ওঠে।

এই টুর্নামেন্টটি অস্ট্রেলিয়া এবং নিউজিল্যান্ডে ২০২৩ ফিফা মহিলা বিশ্বকাপের কনকাকাফ বাছাইপর্বের পাশাপাশি ফ্রান্সে ২০২৪ গ্রীষ্মকালীন অলিম্পিকে ফুটবল টুর্নামেন্টের জন্য বাছাইপর্ব হিসেবে কাজ করেছিল। দুটি গ্রুপের প্রতিটিতে শীর্ষ দুটি দল বিশ্বকাপের জন্য যোগ্যতা অর্জন করেছিল, যখন প্রতিটি গ্রুপ থেকে তৃতীয় স্থান অধিকারকারী দলগুলি আন্তঃ-কনফেডারেশন প্লে-অফে যায় । এছাড়াও, বিজয়ী ২০২৪ অলিম্পিক এবং ২০২৪ কনকাকাফ ডব্লিউ গোল্ড কাপ-এর জন্য যোগ্যতা অর্জন করেছে, যখন দ্বিতীয় এবং তৃতীয় স্থান অধিকারী দলগুলি কনকাকাফ অলিম্পিক প্লে-অফের জন্য এগিয়ে গেছে।

২০১৪ এবং ২০১৮ টুর্নামেন্ট জিতে যুক্তরাষ্ট্র দুইবারের ডিফেন্ডিং চ্যাম্পিয়ন ছিল।

## যোগ্যতা
বাছাইপর্বের প্রতিযোগিতা ফেব্রুয়ারি এবং এপ্রিল ২০২২ এ অনুষ্ঠিত হয়েছিল। উপলব্ধ আটটি স্লটের মধ্যে ছয়টির জন্য, ত্রিশটি দলকে পাঁচটির ছয়টি গ্রুপে ড্র করা হয়েছিল এবং একটি একক রাউন্ড-রবিন বিন্যাসে দুটি হোম এবং দুটি অ্যাওয়ে ম্যাচ খেলেছে। ছয়টি গ্রুপ বিজয়ী কনকাকাফ ডব্লিউ ফাইনাল টুর্নামেন্টে পৌঁছেছে। এছাড়াও, কানাডা এবং মার্কিন যুক্তরাষ্ট্র, আগস্ট ২০২০ এর ফিফা মহিলাদের বিশ্ব র‌্যাঙ্কিং -এ দুটি সর্বোচ্চ র‌্যাঙ্কযুক্ত কনকাকাফ দল, স্বয়ংক্রিয়ভাবে যোগ্যতা অর্জন করেছে।

### যোগ্য দল
## ভেন্যু
১৪ ফেব্রুয়ারী ২০২২-এ, কনকাকাফ ঘোষণা করে যে টুর্নামেন্টটি মেক্সিকোতে আয়োজন করা হবে, সমস্ত ম্যাচ **মন্টেরে মেট্রোপলিটন এলাকায়** খেলা হবে।

## বিন্যাস
আটটি দল টুর্নামেন্টে খেলেছে, চারটি দলের দুটি গ্রুপে ড্র করেছে এবং একক রাউন্ড-রবিন ম্যাচ খেলেছে। প্রতিটি গ্রুপের শীর্ষ দুটি দল নকআউট পর্বে উঠেছিল এবং ২০২৩ ফিফা মহিলা বিশ্বকাপের জন্য যোগ্যতা অর্জন করেছিল। গ্রুপ পর্ব থেকে তৃতীয় স্থান অধিকারী দুটি দল আন্তঃকনফেডারেশন প্লে-অফে উন্নীত হয়েছে। স্লটের সংখ্যা পূর্ববর্তী মহিলাদের বিশ্বকাপ বাছাই প্রতিযোগিতার একটি সম্প্রসারণ, যা কনকাকাফকে মাত্র ৩.৫ স্পট বরাদ্দ করেছিল।

নকআউট পর্বে সেমিফাইনাল, তৃতীয় স্থানের ম্যাচ এবং চ্যাম্পিয়ন নির্ধারণের জন্য ফাইনাল ছিল। প্রতিযোগিতার বিজয়ীরা ফ্রান্সে ২০২৪ সালের গ্রীষ্মকালীন অলিম্পিকে ফুটবল টুর্নামেন্টের জন্য যোগ্যতা অর্জন করেছিল, যখন দ্বিতীয় এবং তৃতীয় স্থান অধিকারী দলগুলি কনকাকাফ অলিম্পিক প্লে-অফের জন্য অগ্রসর হয়েছিল।

### টাইব্রেকার
দলগুলিকে পয়েন্ট অনুসারে র‌্যাঙ্ক করা হয়েছিল (জয়ের জন্য ৩ পয়েন্ট, ড্রয়ের জন্য ১ পয়েন্ট, হারের জন্য ০ পয়েন্ট)। প্রতিটি গ্রুপের দলগুলির র‌্যাঙ্কিং নিম্নরূপ নির্ধারণ করা হয়েছিল (নিয়ম প্রবন্ধ ১২.৩):
উপরের তিনটি মানদণ্ডের ভিত্তিতে দুই বা ততোধিক দল সমান হলে তাদের র‌্যাঙ্কিং নিম্নরূপ নির্ধারণ করা হয়:

## তথ্যসূত্র

বিষয়শ্রেণী:কনকাকাফ ডব্লিউ চ্যাম্পিয়নশিপ আসর
বিষয়শ্রেণী:স্বাগতিক মেক্সিকোয় আন্তর্জাতিক মহিলা ফুটবল প্রতিযোগিতা
ইতি কুন্তী

**ইতি কুন্তী** হলো শ্রী ভেঙ্কটেশ ফিল্মসের প্রযোজনায় নির্মিত বাংলা ভাষার একটি স্বল্প দৈর্ঘ্যে চলচ্চিত্র। এটি রচনা ও পরিচালনা করেছেন এবং চিত্রনাট্য লিখেছেন রজত রায় এবং অরুণভ মুখোপাধ্যায়। ২৪ জুন ২০২১ সালে এটি ইউটিউবে মুক্তি পায়। এতে মুখ্য ভূমিকায় অভিনয় করেছেন ঐশী ভট্টাচার্য।

## অভিনয়ে
* ঐশী ভট্টাচার্যর
* শ্রীজীতা বন্দ্যোপাধ্যায়
## কণ্ঠ
* মান্না
* সোহেলী নন্দী

## তথ্যসূত্র

বিষয়শ্রেণী:২০২১-এর চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
মাতাল (২০১৮-এর চলচ্চিত্র)

***মাতাল*** ২০১৮ সালের বাংলাদেশী রোমান্টিক অ্যাকশন চলচ্চিত্র। চলচ্চিত্র টি পরিচালনা করেছেন শাহীন সুমন এবং প্রযোজনা করেছেন শরীফ চৌধুরী। এই চলচ্চিত্রে শ্রেষ্ঠাংশে অভিনয় করেছেন সাইমন সাদিক, অধারা খান এবং শিপন মিত্রা। এছাড়া অন্যান্য ভূমিকায় অভিনয় করেছেন মিশা সওদাগর, জয়রাজ সহ আরো অনেকে। চলচ্চিত্রটি ৫ অক্টোবর ২০১৮ সালে দেশের ৮০ টি প্রেক্ষাগৃহে মুক্তি পেয়েছে।

## শ্রেষ্ঠাংশে
* সাইমন সাদিক - রানা
* অধরা খান - পারিসা
* শিপন মিত্র - শিপন
* মিশা সওদাগর
* জয়রাজ

## সঙ্গীত
এই চলচ্চিত্রের সঙ্গীত পরিচালনা করেছেন আহমেদ ইমতিয়াজ বুলবুল।

## তথ্যসূত্র

## বহিঃসংযোগ

বিষয়শ্রেণী:২০১৮-এর চলচ্চিত্র
বিষয়শ্রেণী:২০১০-এর দশকের নাট্য চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:বাংলাদেশে ধারণকৃত চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
কার্গিল সরকারি উচ্চ বিদ্যালয়

**কার্গিল সরকারি উচ্চ বিদ্যালয়** চট্টগ্রাম জেলার সন্দ্বীপ উপজেলায় অবস্থিত একটি সরকারি মাধ্যমিক বিদ্যালয়। এটি সন্দ্বীপ উপজেলার প্রাচীনতম বিদ্যালয়।

## ইতিহাস
১৮৭৯ খ্রিষ্টাব্দের ১২ এপ্রিল বিশিষ্ট ব্যক্তিবর্গের দ্বারা পুরানো সন্দ্বীপ শহরে ১২ জন ছাত্র নিয়ে একটি মাইনর স্কুল চালু করা হয়েছিল। অল্প সময়ের মধ্যে এই স্কুলটি মধ্য ইংরেজি স্কুলে পরিবর্তিত হয়। নোয়াখালীর তৎকালীন ম্যাজিস্ট্রেট জে. ডি. কার্গিল ১৯০১ খ্রিষ্টাব্দের ডিসেম্বরে সরকারের পক্ষ থেকে সন্দ্বীপ পরিদর্শন করেন। সন্দ্বীপে উচ্চশিক্ষার প্রসারের জন্য তিনি মধ্য ইংরেজি বিদ্যালয়টিকে মাধ্যমিক বিদ্যালয় হিসেবে উন্নিত করেন তিনি। জে. ডি. কার্গিল ১৯০২ খ্রিষ্টাব্দের ২ ফেব্রুয়ারি স্কুলের ভিত্তি স্থাপন করেন।  পরবর্তীতে স্কুলটির নামকরণ করা হয় জে. ডি. কার্গিলের নামে। বিদ্যালয়টি প্রায় পাঁচ একর জমির উপর প্রতিষ্ঠিত হয়েছিল। ভূমিদাতা ছিলেন সাবরেজিস্ট্রার বশিরউল্যা চৌধুরী।

বিদ্যালয়টির প্রথম প্রধান শিক্ষক ছিলেন শ্রী শচীন্দ্র গুহ। ১৯০৩ সালে স্বীকৃতি ও ২৮ জুলাই ১৯০৮ সালে প্রতিষ্ঠানটির শিক্ষার্থীদের প্রবেশিকা পরীক্ষায় অংশগ্রহণের জন্য স্থায়ী অনুমোদন দেয় কলকাতা বিশ্ববিদ্যালয়। ১৯৬০ খ্রিষ্টাব্দে হওয়া ঘূর্ণিঝড়ে বিদ্যালয়টি ক্ষতিগ্রস্ত হয় এবং বিদ্যালয় ভবন ধ্বংস হয়ে যায়। তৎকালীন পূর্ব পাকিস্তানের গভর্নর  জেনারেল আজম খান বিদ্যালয়টি পরিদর্শন করেন এবং ধ্বংসযজ্ঞ দেখে তিনি বিদ্যালয় ভবন পুনর্গঠনের আশ্বাস দেন। স্কুলের পশ্চিম পাশে এবং রাস্তার পূর্ব পাশে ট্রেনিং স্কুল ও হোস্টেল ছিল। যা ১৯৫৪ সালে বন্ধ হয়ে যায়। ১৯৭৮ সালে এটি পাইলট স্কীমের অন্তর্ভুক্ত হয়। ১৯৮৪ সালে, বাংলাদেশের তৎকালীন রাষ্ট্রপতি এইচ. এম. এরশাদ বিদ্যালয়টির জাতীয়করণের জন্য সন্দ্বীপে গিয়েছিলেন। তিনি বিদ্যালয়টির জাতীয়করণ মঞ্জুর করেন। ১ জুন ১৯৮৫ সালে এটি জাতীয়করণ করা হয়। ১৯৯৪ সালে মেঘনার ভাঙ্গনে মূল বিদ্যালয় এলাকা ধ্বংস হয়ে নদীর পানির নিচে চলে যায়। এরপর প্রতিষ্ঠানটি হারামিয়ায় স্থানান্তর করা হয়।

## উল্লেখযোগ্য শিক্ষার্থী
* কাইয়ুম চৌধুরী, চিত্রশিল্পী

## আরও দেখুন
* বাংলাদেশের বিদ্যালয়ের তালিকা
* মোমেনা সেকান্দর সরকারি বালিকা উচ্চ বিদ্যালয়

## তথ্যসূত্র

বিষয়শ্রেণী:১৯০২-এ ব্রিটিশ ভারতে প্রতিষ্ঠিত
বিষয়শ্রেণী:১৯০২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:সন্দ্বীপ উপজেলার শিক্ষাপ্রতিষ্ঠান
বিষয়শ্রেণী:চট্টগ্রাম জেলার সরকারি বিদ্যালয়
এর বেশি ভালোবাসা যায় না

***এর বেশি ভালোবাসা যায় না*** ২০১৩ সালের বাংলাদেশী রোমান্টিক চলচ্চিত্র। চলচ্চিত্রটি পরিচালনা করেছেন জাকির হোসেন রাজু আর প্রযোজনা করেছেন গোলাম কিবরিয়া লিপু *কিবরিয়া ফিল্মস্* এর ব্যানারে। এই চলচ্চিত্রে শ্রেষ্ঠাংশে অভিনয় করেছেন সাইমন সাদিক এবং নিঝুম রুবিনা এছাড়া অন্যান্য ভূমিকায় অভিনয় করেছেন সোহেল খান, রিনা খান সহ আরো অনেকে । চলচ্চিত্রটি দেশের প্রেক্ষাগৃহে ৩০ আগস্ট ২০১৩ সালে মুক্তি পেয়েছে।

## কাহিনী সংক্ষেপ
কিরনের (নিঝুম রুবিনা) সৎ মা (রিনা খান) সম্পত্তির লোভে কিরনকে জোর করে বিয়ে দিতে চাইলে, কিরন বাসা থেকে পালিয়ে যাওয়ার সিদ্ধান্ত নিল, কিরন কে পালাতে সাহায্য করলো তার মামা (সোহেল খান), কিরন পালিয়ে ঢাকা চলে আসে তার বান্ধবীর বাসায়, ঐখানেই কিরনের সাথে সম্পর্ক হয় রবির (সায়মন সাদিক)।

## শ্রেষ্ঠাংশে

* সাইমন সাদিক - রবি
* নিঝুম রুবিনা - কিরন
* সোহেল খান
* রিনা খান

## তথ্যসূত্র

## বহিঃসংযোগ

* 

বিষয়শ্রেণী:২০১০-এর দশকের নাট্য চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:বাংলাদেশে ধারণকৃত চলচ্চিত্র
বিষয়শ্রেণী:ঢাকায় ধারণকৃত চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:২০১৩-এর চলচ্চিত্র
বিষয়শ্রেণী:২০১০-এর দশকের প্রণয়ধর্মী চলচ্চিত্র
বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র
বিষয়শ্রেণী:জাকির হোসেন রাজু পরিচালিত চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
ময়াসুর

**ময়াসুর** (সংস্কৃত:  मयासुर) বা **ময়** অসুর, দৈত্য,  দানব ও রাক্ষস জাতির মহান প্রাচীন রাজা ছিলেন। ময় তার সুনিপুণ অত্যাশ্চর্য স্থাপত্যের জন্য সুপরিচিত ছিল। মহাভারতে, মায়াসভা - তার নামে নামকরণ করা হয়েছিল। লোক হিন্দুধর্ম সংস্করণে ওলাইদেবীকে পৌরাণিক লোককাহিনীতে অসুর, দানব ও দৈত্যদের কিংবদন্তি রাজা ও স্থপতি ময়াসুরের স্ত্রী বলে মনে করা হয়।

## মহাভারতে
ময়াসুর তক্ষক নামের একজন নাগের সাথে বন্ধুত্ব করেছিলেন এবং তার পরিবার ও বন্ধুদের সাথে খাণ্ডবপ্রস্থ এলাকায় তার সাথে বসবাস করতেন, কিন্তু হস্তিনাপুরের বিভক্তির পর যখন পাণ্ডবরা সেখানে আসেন, তখন অর্জুন পুরো বন পুড়িয়ে দেন, তক্ষককে পালিয়ে যেতে বাধ্য করেন এবং অন্য সবাইকে হত্যা করেন। এর ফলে ময়াসুর পাণ্ডবদের কাছে আত্মসমর্পণের সিদ্ধান্ত নেন। কৃষ্ণ তাকে ক্ষমা করতে প্রস্তুত ছিলেন এবং এর বিনিময়ে, ময়াসুর মায়া-মহল বা  মায়াসভা নামে একটি বিশাল প্রাসাদ তৈরি করেছিলেন, যেখানে পাণ্ডবরা রাজসূয় যজ্ঞ করেন। ময়াসুর তাকে ধনুক, তলোয়ার ইত্যাদি উপহারও দেয়। তিনি অর্জুনের ভাই ভীমকে বৃগোধরম নামে গদা দেন। মহাভারতের কিছু সংস্করণে তিনি অর্জুনকে গাণ্ডীব ধনুকও দেন।

## রামায়ণে
রামায়ণ-এ তিনি হেমার স্বামী এবং মায়াবী, দুন্দুভী মন্দোদরী ও  ধন্যমালিনী (লঙ্কার রাজা রাবণের সুন্দরী সহধর্মিণী) এর পিতা (রামায়ণ সংস্করণে কিছু গল্প),। এছাড়াও তিনি পুষ্পক বিমান তৈরি করেছিলেন, যা রাবন সীতাকে অপহরণ করতে ব্যবহার করেছিলেন।

## তথ্যসূত্র

বিষয়শ্রেণী:দৈত্য
বিষয়শ্রেণী:রামায়ণের রাক্ষস
বিষয়শ্রেণী:মহাভারতের চরিত্র
জল শ্যাওলা

***জল শ্যাওলা*** ২০১৭ সালের একটি বাংলাদেশী চলচ্চিত্র। চলচ্চিত্র টি পরিচালনা করেছেন জেসমিন আক্তার নদী এবং প্রযোজনা করেছেন মুন্নী আক্তার। এই চলচ্চিত্রের শ্রেষ্ঠাংশে অভিনয় করেছেন সাইমন সাদিক এবং মানষী প্রকৃতি। এছাড়া অন্যান্য ভূমিকায় অভিনয় রেহানা জুলি সহ আরো অনেকে।

## শ্রেষ্ঠাংশে

* সাইমন সাদিক - ডিবি অফিসার আবির
* মানষী প্রকৃতি
* রেহানা জুলি
* সাইমন তারেক

## সঙ্গীত
এই চলচ্চিত্রে গান গেয়েছেন বেলাল খান এবং পড়শী। 

## তথ্যসূত্র

## বহিঃসংযোগ

বিষয়শ্রেণী:২০২০-এর চলচ্চিত্র
বিষয়শ্রেণী:২০১০-এর দশকের নাট্য চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:বাংলাদেশে ধারণকৃত চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
রাজসূয় যজ্ঞ

**রাজসূয়** ( অর্থ:সম্রাজ্যের বলিদান বা রাজার উদ্বোধনী বলি বা উৎসর্গ) বৈদিক ধর্মের একটি শ্রৌত রীতি বা আচার। এটি একটি অনুষ্ঠান যা একটি রাজার পবিত্রতা চিহ্নিত করে। পুরাণ অনুসারে, এটি চক্রবর্তী - সার্বজনীন রাজার দ্বারা সম্পাদিত একটি মহান আত্মত্যাগকে বোঝায়, যেখানে তার অবিসংবাদিত সার্বভৌমত্বের চিহ্ন হিসাবে তার রাজ্যাভিষেকের সময় করদাতা রাজারাও অংশ নিতে পারে।
[থাম্ব|400x400পিক্সেল|''[মহাভারত|মহাভারতের* চরিত্র রাজা [[যুধিষ্ঠির]] রাজসূয় যজ্ঞ করছেন]]

== বিবরণ ==
রাজসূয় একজন রাজার পবিত্রকরণের সাথে যুক্ত, এবং এটি রাজার সার্বভৌমত্ব প্রতিষ্ঠার উপায় হিসাবে নির্ধারিত। এটি আপস্তম্ব *শ্রৌত সূত্র* ১৮.৮-২৫.২২ সহ তৈত্তিরীয় কর্পাসে বর্ণিত হয়েছে। এর মধ্যে রয়েছে [[সোম (পানীয়)|সোম]] নিষ্পেষণ, রথ চালনা, রাজা তার ধনুক থেকে তীর নিক্ষেপ এবং একটি প্রতীকী “গবাদি অভিযান”: সদ্য অভিষিক্ত রাজা তার আত্মীয়ের গবাদি পশু বাজেয়াপ্ত করেন এবং তারপর তার সম্পত্তির অংশ সেই আত্মীয়কে দেন। [[শুনহ্শেপ|শুনহেশপ]] নামের একজন বালক, যিনি প্রায় পুত্রহীন রাজা [[হরিশচন্দ্র|হরিশচন্দ্রের]] পক্ষে দেবতা [[বরুণ (দেবতা)|বরুণের]] নিকট বলিদান করেছিলেন, যা [[নরবলি|নরবলির]] একটি প্রত্যাখ্যাত প্রাচীন রীতির ইঙ্গিত দেয়। এছাড়াও অন্তর্ভুক্ত রয়েছে [[বৈদিক যাজকত্ব|অধ্যবার্যু]] পুরোহিতের সাথে পাশা নিক্ষেপের খেলা যেখানে রাজা গরু জয় করেন, যার মাধ্যমে রাজা সিংহাসনে বসেন এবং মহাজাগতিক [[পুনর্জন্ম]] হয়।

[[শতপথ ব্রাহ্মণ]] জানায়, *রাজসূয়* ছিল সেই উপায় যার দ্বারা একজন *ক্ষত্রিয়'' রাজা হতে পারে তবে ব্রাহ্মণদের জন্য উপযুক্ত নয়।

ঐতিহাসিকভাবে, রাজসূয় ইন্দো-আর্য রাজাদের দ্বারা সম্পাদিত হয়েছিল, যা লৌহ যুগে তাদের রাজ্যের বিস্তৃতি ঘটায়। তামিলকমের রাজারা রাজসূয় পালন করতেন, লঙ্কার রাজারা উপস্থিত ছিলেন; কলিঙ্গের রাজা খারবেল জৈন হওয়া সত্ত্বেও রাজসূয় পালন করেছিলেন বলে বর্ণনা করা হয়েছে; এবং সাতবাহন রাজারা অনুষ্ঠান করেন। যজ্ঞ সমগ্র উপমহাদেশে রাজাদের দ্বারা সম্পাদিত হয়েছিল; অন্তত বিজয়নগর সাম্রাজ্যের সময় পর্যন্ত দক্ষিণ ভারতে এর অনুষ্ঠানের হদিশ রয়েছে।

## আরও দেখুন

* অশ্বমেধ
* রাজ্যাভিষেক

## তথ্যসূত্র

## উৎস

* 

## বহি সংযোগ

* 

বিষয়শ্রেণী:উৎসর্গ
বিষয়শ্রেণী:হিন্দু আচার অনুষ্ঠান
বিষয়শ্রেণী:যজ্ঞ
বিষয়শ্রেণী:মহাভারত
ফতোয়ায়ে মালিকুল উলামা

**ফাতাওয়া মালিকুল উলামা** (فتاوي ملك العلماء) ইমাম যুফারুদ্দীন বিহারি রচিত একটি ফিকহ গ্রন্থ যা হানাফি ফিকহের উপর লেখা হয়েছে।  পুরো নাম **নাফি'ঊল বাশার ফি ফাতাওয়া আল যুফর** (نافع البشر في فتاوي ظفر)।  এই গ্রন্থে ইমাম যুফারুদ্দীন বিহারি প্রদত্ত বিভিন্ন সময়ের বিবিধ বিষয় সংক্রান্ত ফাতাওয়া মুফতী আরশাদ আহমাদ সাহিল সাহসারামী একত্রিত করে কিতাবী রূপ দিয়েছেন।

## তথ্যসূত্র

বিষয়শ্রেণী:ইসলামি আইনশাস্ত্র সম্পর্কিত বই
বিষয়শ্রেণী:হানাফি সাহিত্য
নামিবিয়ায় ইসলাম

**[[নামিবিয়া]]** প্রধানত একটি খ্রিস্টান অধ্যুষিত দেশ এবং  সেখানে একটি ছোট মুসলমান সম্প্রদায়ের বসবাস রয়েছে। দেশটিতে মুসলিম জনসংখ্যা দিন দিন উল্লেখ যোগ্য হারে বৃদ্ধি পাচ্ছে। ২০২১ সালের পিউ রিসার্চ সেন্টারের তথ্যমতে, দেশটিতে প্রায় ১০,০০০ মুসলিম বসবাস করে, যা নামিবিয়ার মোট জনসংখ্যার ০.৯%।  বর্তমান দেশটিতে ৫০ এর অধিক মসজিদ এবং বেশ কয়েকটি প্রসিদ্ধ ইসলামিক সেন্টার রয়েছে। 

## জনসংখ্যা
নামিবিয়া ১৯৯০ সালে দক্ষিণ আফ্রিকা থেকে স্বাধীন হয়ে সার্বভৌম দেশ হিসেবে প্রতিষ্ঠা লাভ করে। সে হিসেবে দক্ষিণ আফ্রিকায় ইসলামের ইতিহাসে যা পাওয়া যায় তাই নামিবিয়ায় ইসলামের ইতিহাস হিসেবে গণ্য হয়। তবে বর্তমান নামিবিয়া অঞ্চলে ঠিক কখন ইসলাম এসেছিল তার সঠিক ইতিহাস জানা যায়নি। 

২০০৯ সালে নামিবিয়া সরকার সেখানে মুসলমানদের সংখ্যা ৩,০০০ থেকে ৫,০০০ বলে রিপোর্ট করেছিল। ২০১১ সালে এই সংখ্যা ৯ হাজারে পৌঁছয়। দেশটির অধিকাংশ মুসলমান নামা সম্প্রদায়ের অন্তর্ভুক্ত। তবে  নামিবিয়া সরকার অন্যান্য আফ্রিকীয় সরকারের মত মুসলিমদের সংখ্যা কম করে দেখায় বলে অভিযোগ রয়েছে। সরকারী তথ্য মতে, সংখ্যালঘু ইহুদি ধর্ম, বৌদ্ধ ধর্ম ও বাহাই ধর্মের সাথে ইসলাম নামিবিয়ার বৃহত্তম সংখ্যালঘু ধর্ম তৈরি করে। মুসলমানরা নামিবিয়ার জনসংখ্যার ১% এরও কম। ২০২১ সালে পিউ রিসার্চ সেন্টারের তথ্যমতে নামিবিয়ায় প্রায় ১০,০০০ মুসলিম রয়েছেন। তবে তা দিন দিন ব্যাপকহারে বৃদ্ধি পাচ্ছে।

## জনবৃদ্ধি
নামিবিয়ার অধিকাংশ মুসলিম নামাকুয়া জাতিগোষ্ঠীর সদস্য। এই সম্প্রদায়ে যখন ইসলাম প্রবেশ করে তখন মাত্র কয়েকজন মানুষ ইসলাম গ্রহণ করে। এরপর  ১৯৮০ সালে নামাকুয়া সম্প্রদায়ের একজন বিশিষ্ট প্রভাবশালী রাজনীতিবিদ জ্যাকবস সালমান ধামীর ইসলাম গ্রহণ করেন। তখন তাঁর উদ্যোগ ও প্রচেষ্টায় নামা সম্প্রদায়ে ইসলামের ব্যাপক প্রচার হয়। বর্তমান সালমান ধামীরকে সে দেশের মুসলিমদের অভিভাবক হিসেবে গণ্য করা হয় এবং তিনি ইসলাম প্রচারে বলিষ্ঠ ভূমিকা পালন করছেন। 

১৯৮৬ সালে নামিবিয়ায় প্রথম মসজিদ প্রতিষ্ঠিত হয়। মুসলমানদের প্রথম কমিউনিটি সোয়েটো ইসলামিক সেন্টার ১৯৮৬ সালে প্রতিষ্ঠিত। এটি কাতুতুরাতে অবস্থিত। একটি গবেষণা সংস্থার তথ্যমতে, ২০০৯ সালের মে মাস পর্যন্ত দেশটিতে মোট বারোটি মসজিদ ছিল। তখন উইন্ডহোকে ছয়টি, কাতিমা মুলিলোতে দুটি, ওয়ালভিস বে-তে একটি ও দেশের উত্তরে তিনটি মসজিদ ছিল। বর্তমান গোটা দেশে মসজিদের সংখ্যা ৫০ এর অধিক।  বর্তমান নামিবিয় মুসলমানদের ব্যক্তিগত তৎপরতায় সারাদেশে মসজিদ ও ইসলামিক সেন্টারের সংখ্যা বৃদ্ধি পাচ্ছে। সেই সাথে বাড়ছে মুসলিমদের সংখ্যা। নামিবিয়ায় সকল ধর্ম পালনের রাষ্ট্রীয় অনুমতি আছে। 

## মুসলিম সমাজে ধর্মীয় কার্যক্রম
নামিবিয়ার মুসলমানরা বেশ উদ্যমতার সাথে ধর্মীয় কার্যক্রমে অংশ নিয়ে থাকে। মুসলিম সমাজে শরিয়া আইন বাস্তবায়নের লক্ষ্যে তারা ইসলামি জুডিশিয়াল কাউন্সিল গঠন করেছেন। এছাড়া মুসলিমদের হালাল খাদ্য সরবরাহের জন্যে  NIHA (নামিবিয়া ইসলামিক হালাল অ্যাসোসিয়েশন) নামে একটি সংস্থাও গড়ে তুলেছেন। NIHA নামিবিয়ার প্রাচীনতম ও সর্বাধিক পরিচিত হালাল সার্টিফিকেশন সংস্থা। এটি দক্ষিণ আফিকাসহ বিশ্বের অনেক মুসলিম রাষ্ট্রের হালাল সার্টিফিকেশন সংস্থা দ্বারা স্বীকৃত। NIHA ২০০১ সালে প্রতিষ্ঠিত হয়েছিল এবং এর আগে নামিবিয়ান হালাল স্লটারার্স অ্যাসোসিয়েশন নামে পরিচিত ছিল। 

## তথ্যসূত্র

বিষয়শ্রেণী:দেশ অনুযায়ী ইসলাম
বিষয়শ্রেণী:আফ্রিকায় ইসলাম
নেরাদজে মসজিদ

**নেরাদজে মসজিদ** বা **নেরাদজেস** () একটি ঐতিহাসিক উসমানীয় যুগের মসজিদ যা গ্রীসের ক্রেটের রেথিমনো শহরে অবস্থিত। এটি এখন একটি সঙ্গীত বিদ্যালয় হিসাবে কাজ করে।

## ইতিহাস
মসজিদটি ১৮৯০ সালে ক্রিটে তুর্কি শাসনের শেষ বছরগুলিতে ইঞ্জিনিয়ার জর্জিওস দাসকালাকিস দ্বারা নির্মিত হয়েছিল।

অতীতে ভবনটি সান্তা মারিয়া নামে অগাস্টিনিয়ান অর্ডারের একটি ক্যাথলিক মঠ ছিল। অটোমানদের দ্বারা রেথিমনো বিজয়ের পর, মঠটিকে একটি মসজিদে পরিণত করা হয়। এই সময় মসজিদটি গাজী হুসেইন পাশার মসজিদ বা নেরাদজে মসজিদ নামে পরিচিত ছিল। তুরস্ক এবং গ্রীসের মধ্যে ১৯২৩ সালের জনসংখ্যা বিনিময় এবং ১৯২৪ সালে ক্রিট থেকে মুসলিম জনসংখ্যার প্রস্থানের পর, ভবনটি একটি সঙ্গীত বিদ্যালয়ে পরিণত হয়।

## গঠন
ভবনটির একটি আয়তাকার আকৃতি এবং তিনটি অর্ধবৃত্তাকার গম্বুজ রয়েছে। এটিতে একটি মিনার রয়েছে যার দুটি বারান্দা রয়েছে। এই মিনারটি শহরের সবচেয়ে উঁচু। ভবনটিতে রেনেসাঁর উপাদান রয়েছে। যেমন: একটি বৃত্তাকার স্কাইলাইট এবং রেনেসাঁ শৈলীর জানালা ও দরজা। গির্জার দরজার প্রতিটি পাশে করিন্থিয়ান-স্টাইলের কলাম সহ দুটি আধা-স্তম্ভ এবং প্রতিটির জন্য একটি পৃথক স্তম্ভ রয়েছে। দরজার উপরে এবং প্রান্তের নীচে একটি খিলান রয়েছে এবং ধনুকের মাঝখানে একটি বড় কাঁটা রয়েছে। প্রতিটি পাশের দুটি কলামের মধ্যে অর্ধ-উপবৃত্তাকার কুলুঙ্গি খোলা হয়েছে। নকশাটি সেবাস্তিয়ানো সার্লিওর কাজের উপর ভিত্তি করে তৈরি বলে মনে করা হয়।

## তথ্যসূত্র

## আরও দেখুন

*
* গ্রীসের মসজিদের তালিকা
*

## বহিঃসংযোগ

* 

বিষয়শ্রেণী:১৯শ শতাব্দীর মসজিদ
বিষয়শ্রেণী:গ্রিসের উসমানীয় মসজিদ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:গম্বুজসহ মসজিদ
বিষয়শ্রেণী:গ্রিসের_প্রাক্তন_মসজিদ
কলকাতার সিনেমা হলের তালিকা

থাম্ব|কলকাতায় একটি সিঙ্গেল স্ক্রিন সিনেমা হলের প্রবেশপথ, শহরের চলচ্চিত্রের উত্সাহ দেখানো ছবির পোস্টারে সম্পূর্ণ জ্যাম
২০শ শতক থেকে সিনেমা এবং সিনেমা হল ভারতের কলকাতা শহরে বিনোদনের অন্যতম জনপ্রিয় মাধ্যম। এবং সিনেমা থিয়েটারগুলি শহরের প্রধান বিনোদন স্থান।

## উল্লেখযোগ্য সিনেমা হল

শহরে অনেক সিঙ্গেল স্ক্রিন ও মাল্টিপ্লেক্স হল রয়েছে।

### একক পর্দা

; চ্যাপলিন সিনেমা হল
চ্যাপলিন সিনেমা হল ১৯০৭ সালে প্রতিষ্ঠিত কলকাতার প্রাচীনতম সিনেমা হলগুলির মধ্যে একটি। সিনেমা হলটি হগ স্ট্রিটে অবস্থিত।

; গ্লোব

গ্লোব সিনেমা হলো লিন্ডসে স্ট্রিটে অবস্থিত একটি একক পর্দার সিনেমা হল এবং ঐতিহ্যবাহী ভবন (নিউ মার্কেটের প্রবেশপথের বিপরীতে)

; জ্যোতি

জ্যোতি সিনেমা লেনিন সরণিতে অবস্থিত। ১৯৭০-এর দশকে এই মুভি থিয়েটারটি ৭০ মিমি ফিল্ম প্রদর্শনের মাধ্যমে একটি সংবেদন সৃষ্টি করেছিল। ২০০৮ সালে থিয়েটারটি বন্ধ হয়ে যায়।

; লাইটহাউস

লাইটহাউস সিনেমা ছিল নিউ এম্পায়ারের পাশে নিউ মার্কেটের হুমায়ুন প্লেসে অবস্থিত একটি একক পর্দার সিনেমা হল এবং ঐতিহ্যবাহী ভবন।

;মেট্রো

[থাম্ব|200px|Metro Cinema in [Dharmatala]]
মেট্রো সিনেমা হল একটি ইউনিপ্লেক্স সিনেমা হল এবং জওহর লাল নেহরু রোডে অবস্থিত একটি ঐতিহ্যবাহী ভবন। (এসপ্ল্যানেড),

;নিউ এম্পায়ার

নিউ এম্পায়ার সিনেমা হলো নিউ মার্কেটের হুমায়ুন প্লেসে (শ্রীরাম আর্কেডের বিপরীতে) অবস্থিত একটি একক পর্দার সিনেমা হল।

;প্যারাডাইস

প্যারাডাইস সিনেমা হলো বেন্টিঙ্ক স্ট্রিটে অবস্থিত একটি একক পর্দার সিনেমা হল (এসপ্ল্যানেড)

;প্রিয়া

প্রিয়া সিনেমা হলো দেশপ্রিয় পার্কের কাছে রাসবিহারী অ্যাভিনিউতে অবস্থিত একটি ইউনিপ্লেক্স সিনেমা হল

;রক্সি

রক্সি কলকাতার এসপ্ল্যানেডে অবস্থিত। এক সময়ের অপেরা হাউস এটি ১৯৪০ এর দশকের গোড়ার দিকে একটি সিনেমা থিয়েটারে রূপান্তরিত হয়েছিল। অশোক কুমার অভিনীত কিসমত দেখতে এই প্রেক্ষাগৃহে এসেছিলেন নেতাজী সুভাষচন্দ্র বসু।

; স্টার থিয়েটার

স্টার থিয়েটার হলো একটি সিনেমা এবং থিয়েটার হল যা প্রথমে বিডন স্ট্রিটে অবস্থিত, পরে বিধান সরণিতে স্থানান্তরিত হয়। এই থিয়েটারটি ১৮৮৩ সালে নির্মিত হয়েছিল।

; মিত্র

মিত্র একটি সিনেমা হল, যা বিধান সরণিতে অবস্থিত। মিত্র ১৯৩১ সালে চিত্রা হিসাবে যাত্রা শুরু করেছিলেন এবং এর উদ্বোধন সুভাষ চন্দ্র বসু দ্বারা অনুগ্রহপূর্বক হয়েছিল।

; এলিট

এলিট একটি সিনেমা হল, যা এস.এন. ব্যানার্জি রোডে অবস্থিত ছিল।

বিংশ শতাব্দীর শেষ দশকে, উত্তর কলকাতার এক কিলোমিটার দীর্ঘ অংশে ৯টির মতো একক পর্দার সিনেমা হল ছিল; উত্তরা, শ্রী, রূপবানী, রাধা, পূর্ণশ্রী, মিত্র, মিনার, দর্পণ ও টকি শো হাউস। রূপবাণীর উদ্বোধন ও নামকরণ করেছিলেন স্বয়ং রবীন্দ্রনাথ ঠাকুর।

### মাল্টিপ্লেক্স
; নন্দন

নন্দন একটি সরকারী স্পনসরকৃত সিনেমাটি A.J.C বোস রোডে, রবীন্দ্র সদনের কাছে অবস্থিত। থিয়েটারটি ১৯৮৫ সালে সত্যজিৎ রায় উদ্বোধন করেছিলেন। এখানে নন্দন-১, নন্দন-২, নন্দন-৩ এবং নন্দন-৪ চারটি স্ক্রিন রয়েছে। নন্দন-১ এবং নন্দন-২ চলচ্চিত্র নিয়মিত প্রদর্শিত হয়।

## তথ্যসূত্র

বিষয়শ্রেণী:কলকাতার সংস্কৃতি
বিষয়শ্রেণী:কলকাতার প্রেক্ষাগৃহ
বিষয়শ্রেণী:কলকাতা সম্পর্কিত তালিকা
বিষয়শ্রেণী:পশ্চিমবঙ্গের ভবন ও স্থাপনার তালিকা
ইয়াওই

ডান|থাম্ব|''ইয়াওই'' -অনুপ্রাণিত শিল্পকর্মের উদাহরণ। ''ইয়াওই'' মিডিয়াতে সাধারণ বিশোনেন যুগল (আক্ষরিক অর্থে "সুন্দর ছেলে")।
***ইয়াওই*** (*ওয়াসেই-ইগো* ভাষায় ভাবার্থ পুরুষপ্রেমী) হল কাল্পনিক মিডিয়ার একটি ধারা, যা হোমোরোটিসিজম সম্পর্ককে প্রকাশ এবং সমর্থন করে। তৎকালে এটি সাধারণত মহিলাদের জন্য তৈরি করা হতো এবং সমকামী পুরুষদের কাছেও বাজারজাত করা হতো। এটি সাধারনত হোমোইরোটিক মিডিয়া আলাদা, তবে এটি পুরুষ দর্শকদেরও আকর্ষণ করে এবং পুরুষ নির্মাতাদের দ্বারা উৎপাদিত হতে পারে।

## তথ্যসূত্র

বিষয়শ্রেণী:অ্যানিমে ও মাঙ্গা পরিভাষা
বিষয়শ্রেণী:এলজিবিটিকিউ পরিভাষা
বিষয়শ্রেণী:গে পুরুষ গণমাধ্যম
বিষয়শ্রেণী:পুরুষ সমকামিতা
এম জি রোড মেট্রো স্টেশন

**এম জি রোড মেট্রো স্টেশন** দিল্লি মেট্রোর ইয়োলো লাইনে অবস্থিত। এটি হরিয়ানার গুরগাঁওতে অবস্থিত উত্তোলিত মেট্রো স্টেশন। ২০১০ সালের ২১শে জুন তারিখে এটি সাধারণ মানুষের ব্যবহারের জন্য চালু করে দেওয়া হয়।

স্টেশনের দুদিকে দুটি যথা ডিএলএফ সিটি এবং এমজিএফ মেট্রোপলিটন মল রয়েছে। বেভারলি পার্ক, এসএল টাওয়ার এবং হেডিটেট সিটির নিকটস্থ। স্টেশনে এটিএম পরিষেবা উপলব্ধ।

## স্টেশন বিন্যাস
}*</small>-য় যাওয়ার জন্য এর পরবর্তী স্টেশনে গাড়ী বদল করুন।
|-
|style="border-top:solid 2px black;border-right:solid 2px black;border-left:solid 2px black;border-bottom:solid 1px gray;text-align:center;" colspan=2|<small>[[পার্শ্ব প্ল্যাটফর্ম]] নং- ১, দরজা বাম দিকে খুলবে </small>
|-
|style="border-bottom:solid 1px gray;" width=50 rowspan=2 valign=top|*'এল২'''
|style="border-bottom:solid 1px gray;" width=100|
|style="border-bottom:solid 1px gray;" width=500|
|-
|}
## সংযোগ
নিকটবর্তী বাস স্টপগুলি থেকে দিল্লি পরিবহন নিগমের বদরপুর বর্ডার - গুরগাঁও বাস স্ট্যান্ড, বল্লভগড় বাস স্ট্যান্ড - রোহতক আইএসবিটি, গুরগাঁও বাস স্ট্যান্ড - বদরপুর রোড, এম জি রোড মেট্রো স্টেশন - গ্রিনফিল্ড কলোনি গেট ৪/২, ওএলএ১৫২, ওএলএ১৫৩, স্টেট ব্যাংক - হুডা অফিস / কেন্দ্রীয় বিহার বাস পরিষেবা চালু রয়েছে।

## তথ্যসূত্র

## বহিঃসংযোগ

বিষয়শ্রেণী:দিল্লি মেট্রো স্টেশন
বিষয়শ্রেণী:২০১০-এ দিল্লিতে প্রতিষ্ঠিত
বিষয়শ্রেণী:২০১০-এ চালু রেলওয়ে স্টেশন
মোহাম্মাদ ওয়াসিম (আমিরাতি ক্রিকেটার)

**মোহাম্মদ ওয়াসিম** (জন্ম: ১২ ফেব্রুয়ারি ১৯৯৪) হলেন একজন পাকিস্তানি বংশোদ্ভূত ক্রিকেটার, যিনি সংযুক্ত আরব আমিরাত জাতীয় ক্রিকেট দলের হয়ে খেলেন।

## ঘরোয়া ক্রিকেট
২০২১ সালের ৩রা ফেব্রুয়ারি তারিখে, ২০২১ টি১০ লিগের ম্যাচে মাত্র ১২ বলে দ্রুততম ফিফটির রেকর্ড করেন। মে মাসে, ২০২১ পাকিস্তান সুপার লিগে মুলতান সুলতান্স তাকে একজন বদলি খেলোয়াড় হিসেবে দলে নিয়েছিল।

## আন্তর্জাতিক ক্রিকেট
২০২১ সালের অক্টোবর মাসে, তাকে ২০২১ গ্রীষ্মকালীন টি২০ ব্যাশ টুর্নামেন্টের জন্য সংযুক্ত আরব আমিরাতের আন্তর্জাতিক টি২০ দলে অন্তর্ভুক্ত করা হয়েছিল। অতঃপর ৫ই অক্টোবর তারিখে, নামিবিয়ার বিপক্ষে সংযুক্ত আরব আমিরাতের হয়ে তিনি টি-টোয়েন্টিতে অভিষেক করেছেন। এর পাঁচ দিন পর আয়ারল্যান্ডের বিরুদ্ধে সংযুক্ত আরব আমিরাতের ম্যাচে ওয়াসিম টি-টোয়েন্টি ক্রিকেটে তার প্রথম সেঞ্চুরি করেন; তিনি উক্ত ম্যাচে মাত্র ৬২ বলে অপরাজিত ১০৭ রান করেছিলেন।

নভেম্বর মাসে, তাকে ২০২১ নামিবিয়া ত্রি-দেশীয় সিরিজের জন্য সংযুক্ত আরব আমিরাতের একদিনের আন্তর্জাতিক দলে অন্তর্ভুক্ত করা হয়েছিল। ২০২২ সালের ফেব্রুয়ারি মাসে, ওমানের বিপক্ষের সিরিজের জন্যও তাকে সংযুক্ত আরব আমিরাতের ওডিআই দলে রাখা হয়েছিল।  ওমানের বিপক্ষে সংযুক্ত আরব আমিরাতের হয়ে ৫ই ফেব্রুয়ারি তারিখে তার একদিনের আন্তর্জাতিক ক্রিকেটে অভিষেক হয়েছে।

### আইসিসি র‍্যাঙ্কিং
অভিষেক হওয়ার পর থেকেই ওয়াসিম দারুণ খেলছেন। যার ফলে আইসিসির টি টোয়েন্টি র‍্যাঙ্কিংয়ে বেশ কয়েকবার শীর্ষ দশে নিজেকে অধিষ্ঠিত করতে পেরেছেন।

## ব্যক্তিগত জীবন
ওয়াসিম পাকিস্তানে জন্মগ্রহণ করেন। তিনি মিয়া চান্নু শহরে বেড়ে ওঠেন এবং পাকিস্তানেই একজন খেলোয়াড় হিসেবে গড়ে ওঠেন। তারপর তিনি সংযুক্ত আরব আমিরাতে চলে যান এবং আইসিসির তিন বছরের বসবাসের প্রয়োজনীয়তা পূরণ করে ২০২১ সালের এপ্রিলে সংযুক্ত আরব আমিরাতের হয়ে খেলার যোগ্যতা অর্জন করেন।

## তথ্যসূত্র

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আমিরাতি ক্রিকেটার
বিষয়শ্রেণী:সংযুক্ত আরব আমিরাতের একদিনের আন্তর্জাতিক ক্রিকেটার
বিষয়শ্রেণী:সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার
বিষয়শ্রেণী:খানেওয়াল থেকে আগত ক্রিকেটার
রিকিতা নন্দিনী শিমু

**রিকিতা নন্দিনী শিমু** একজন বাংলাদেশী অভিনেত্রী। তিনি তারেক মাসুদ, রুবাইয়াত হোসেন ও আদিত্য বিক্রম সেনগুপ্তের মতো অনেক উল্লেখযোগ্য চলচ্চিত্র নির্মাতার চলচ্চিত্রে অভিনয় করেছেন। তিনি ২০১৯ সালের *[[মেড ইন বাংলাদেশ (২০১৯-এর চলচ্চিত্র)|মেড ইন বাংলাদেশ]]* চলচ্চিত্রে তার প্রধান ভূমিকার জন্য ফ্রান্সের ফেস্টিভাল ডি সেন্ট-জিন-ডি-লুজ-এ সেরা অভিনেত্রীর পুরস্কার পান। ‘শিমু’ চলচ্চিত্রের জন্য তিনি জাতীয় চলচ্চিত্র পুরস্কারে শ্রেষ্ঠ অভিনেত্রীর (যৌথ) পুরস্কার পেয়েছেন।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী অভিনেত্রী
বিষয়শ্রেণী:শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:বাংলাদেশী চলচ্চিত্র অভিনেত্রী